“Meil aiaäärne tänavas” – Lydia Koidula kodu ja lapsepõlve mängumaa
Tere! Saame tuttavaks, mina olen Lolla*!
Tule mulle külla Koidula Muuseumi aeda, siin võime lustida kohe päris mitu tundi. Teeme tutvust taimedega, uudistame sagimist putukahotellides, mängime minu lapsepõlvemänge, teeme teatrit ja asume päris ise luuletaja rolli.
Veel viib kümnest "Miks?" küsimustega postist koosnev rada meid retkele linnalooduses. Kas sina tead, miks kana muneb? Või miks puude lehed on rohelised? Tule, saame koos teada!
Aias seiklemine koos muuseumikülastusega!
*Lydia Koidula hüüdnimeks oli väiksena Lolla. Nii oli laps allkirjastanud oma esimesed kirjaread.